Mambéramo silih tunggil tukad pinih dawa kaping kalih ring Nusa Papua, sesampun Tukad Sépik. Magenah ring propinsi Papua, Indonésia. Pinaka tukad pinih ageng ring Indonésia manut volume debit, miwah pinih jimbar.

Tukad puniki kaadegang saking patemuan panak tukad ring duurné, tukad Tariku miwah Taritatu ring wawidangan Dataran Danu Mambéramo, cekungan interior antuk wana rawa toya ening sané jimbar miwah lapangan padang. Ngembak nuju kalér riantara Pagunungan Van Rees miwah Pagunungan Foja ngentasi makudang jeram miwah ngarai. 160 km ungkur tukad prasida kalayarin. Rinng dataran éndép pasisi tukad kawatesin olih rawa-rawa miwah ngawentuk delta tukad sané jimbar. Mambéramo ngembak nuju Samudra Pasifik ring titik kalér Tanjung Narwaku

Lebah tukad sané ageng punika umah antuk makudang masyarakat tak tersentuh miwah kaakéhan soroh hayati sané akéh. Ring warsa 1990-an, Pemeréntah Indonésia madué rencana antuk ngawangun bendungan pambangkit listrik wasa toya ageng ring Mambéramo sané pacang ngelemang makéhan wewengkon irika. Rencana puniki kawangdé sesampun krisis monetér Indonésia 1998-1999, menawi wénten rasa jerih seka palemahan prasida kemanten kauripang ring aab sané pacang rauh. Sané mangkin, Mambéramo tetep dados tukad pinih ageng kaping kalih ring guminé sané sajangkepné nénten usik olih bendungan, sesampun Fly sané masikian nusa sareng tukad puniki.

Wawengkon Mambéramo manut artos jimbar ipun puniika rumasuk makudang pagunungan nampek nyané, rrumasuk Van Rees miwah Pegunungan Foja (taler kauningin antuk Foya), sané manados subjék panilikan biologis gelis wawu-wawu niki sané kamargiang olih Konsérvasi Internasional, Lembaga Ilmu Kawikanan Indonésia, miwah Universitas Cenderawasih. Tim ilmiah nemuin spesies paksi anyar kapertama saking Papua sesampun 60 warsa, miwah makéh éntikan miwah buron anyar liyanan. Pagunungan Foya sekadi gudang kaakéhan soroh hayati sané becik antuk global.

Panak tukad
Lis panak tukad Mamberamo manut dawan ipun.

Tukad Taritatu
Tukad Tariku

Lelintihan

Warsa 1545, navigator Spanyol Iñigo Ortiz de Retes malayar ring pasisi kalér nusa nganti loloan tukad sané petayang San Agustín. Ring ring genah punika, ring tanggal 20 Juni 1545, Ida mingakuin wawengkon punika wagian Mahkota Spanyol, miwah ring proses pangicaan aran ipun (Nueva Guinea) sané kauningin ngantos mangkin.

Jadma Éropa kapertama sané ngaranjing loloan Mambéramo punika wargi Welanda Dr D. F. van Braam Morris ring warsa 1883. warga saking Maluku kalér (Térnaté) ngadayung ring tukad antuk ngamastika mabahan toya punika prasida kaentasin jukung uap. Salanturné ring warsa 1884 Van Braam Morris mawali nganggén jukung uap "Havik" miwah ngetasin (ri kala goak makeber) mambahan tukad.

Suaka Margasatwa Mambéramo Foja

Suaka Margasatwa Mamberamo Foja ngajangkepin wawengkon jimbar nyané 16.610 km², ngapentang salantang Mamberamo miwah panak-panak tukad utama nyané ring batis Pagunungan Tengah nganti Samudra Pasifik. Punika ngajangkepin Dataran Daanu Tengah, miwah ngelatang nuju kelod ring selantang sisi kangin tukadd antuk ngajangkepin Pagunungan Foya, delta tukad, miwah pasih.

Titi Mambéramo
Titi Mambéramo punika pentang kabel ppinih kalih ring Indonésia sesampun Titi Kutai Kartanegara antuk dawan nyané 235 méter miwah 270 méter nganti titi sané ungkur pegat ring Nopémber 2011.

Cingak taler
Wawengkon basa Mékong-Mambéramo
Basa Mambéramo Betén
Basa Kwérba Mambéramo

Pustaka

Pranala jaba

Mambéramo
Mambéramo